
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1497 

17 Αυγούστου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ολοκλήρωση και πιστοποίηση της έναρξης της πα¬ 
ραγωγικής λειτουργίας της επένδυσης της εται¬ 
ρείας «ΚΕΒΑΚΟΕΕ ΕΛΛΑΣ - ΠΡΟΗΓΜΕΝΗΣ ΤΕ¬ 
ΧΝΟΛΟΓΙΑΣ ΥΛΙΚΑ ΟΙΚΟΔΟΜΩΝ - ΕΤΑΙΡΕΙΑ 
ΠΕΡΙΟΡΙΣΜΕΝΗΣ ΕΥΘΥΝΗΣ» με δ.τ. «ΚΕΒΑΚΟΕΕ 


ΕΛΛΑΣ ΕΠΕ» που έχει υπαχθεί στις διατάξεις του 

ν. 2601/1998. 1 

Τροποποίηση της υπ’ αριθμ. 40137/1999 υπουργικής 
απόφασης σχετικά με τους όρους και τις προ¬ 
ϋποθέσεις στέγασης και σίτισης μαθητών - τε¬ 
χνιτών των Επαγγελματικών Σχολών Μαθητείας 

(ΕΠΑΣ) του ΟΑΕΔ». 2 

Καθορισμός αριθμού θέσεων για το Δήμο Αργους, που 
πληρούνται από άτομα που προστατεύονται από το 
ν. 2643/1998 και κατανομή των θέσεων αυτών. 3 


Ανάκληση της υπουργικής απόφασης: “Τροποποίη¬ 
ση της ΓΙα/οικ. 842/88/19.4.1988 υπουργικής από¬ 
φασης (ΦΕΚ 242/Β71988) «Πρόγραμμα προσωρι¬ 
νής περίθαλψης ομογενών από το εξωτερικό και 
επαναπατριζόμενων Ελλήνων καθώς και γηγενών, 
που περιέρχονται συνεπεία έκτακτου γεγονότος, 


σε κατάσταση ανάγκης»”. 4 

Διαπραγματεύσιμα Αμοιβαία Κεφάλαια». 5 

Αναπαραγωγή χρηματιστηριακού δείκτη από αμοι¬ 
βαία κεφάλαια. 6 


ΑΠΟΦΑΣΕΙ Σ 

(ΐ) 

Ολοκλήρωση και πιστοποίηση της έναρξης της παρα¬ 
γωγικής λειτουργίας της επένδυσης της εταιρείας 
«ΚΕΒΑΚΟϋ- ΕΛΛΑΣ - ΠΡΟΗΓΜΕΝΗΣ ΤΕΧΝΟΛΟΓΙΑΣ 
ΥΛΙΚΑ ΟΙΚΟΔΟΜΩΝ - ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥ¬ 
ΘΥΝΗΣ» με δ.τ. «ΚΕΒΑΚΟΕΕ ΕΛΛΑΣ ΕΠΕ» που έχει 
υπαχθεί στις διατάξεις του ν. 2601/1998. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ι.Μετηνυπ’αριθμ. 32146/ΥΠ Ε/1/00456/ν. 2601/98/17.7.20 07 
απόφαση του Υφυπουργού Οικονομίας και Οικονομικών 
πιστοποιείται η ολοκλήρωση - οριστικοποίηση του κό¬ 
στους και η έναρξη της παραγωγικής λειτουργίας της 
επένδυσης της εταιρείας «ΚΕΒΑΚΟΕΕ ΕΛΛΑΣ -ΠΡΟΗΓ- 
ΜΕΝΗΣ ΤΕΧΝΟΛΟΓΙΑΣ ΥΛΙΚΑ ΟΙΚΟΔΟΜΩΝ - ΕΤΑΙΡΕΙΑ 


ΠΕΡΙΩΡΙΣΜΕΝΗΣ ΕΥΘΥΝΗΣ» με δ.τ. «ΚΕΒΑΚΟΕΕ ΕΛΛΑΣ 
ΕΠΕ», που αναφέρεται στην ίδρυση μονάδας παραγωγής 
απλών και ενισχυμένων κολλών οικοδομής και στόκων, 
στην περιοχή Σχηματαρίου της Επαρχίας ©ηβών του 
Νομού Βοιωτίας, με τους εξής όρους: 

Το συνολικό οριστικοποιούμενο κόστος της επένδυσης 
ανέρχεται στο ποσό των οκτώ εκατομμυρίων πεντακο- 
σίων ενενήντα τριών χιλιάδων οκτακόσιων ενενήντα 
επτά (8.593.897,00) €. 

Το ύψος της ιδίας συμμετοχής ανέρχεται στο ποσό των 
τριών εκατομμυρίων οκτακόσιων δέκα πέντε χιλιάδων 
επτακοσίων είκοσι οκτώ (3.815.728,00) € που αποτελεί πο¬ 
σοστό 44,4% του συνολικού κόστους της επένδυσης. 

Το ύψος της επιχορήγησης ανέρχεται στο ποσό των 
δύο εκατομμυρίων πεντακοσίων εβδομήντα οκτώ χιλιά¬ 
δων εκατόν εξήντα εννέα (2.578.169,00) € που αποτελεί 
ποσοστό 30% του συνολικού κόστους της επένδυσης. 

Το ύψος του επιδοτούμενου δανείου ανέρχεται στο 
ποσό των δύο εκατομμυρίων διακοσίων χιλιάδων 
(2.200.000,00) € για το οποίο χορηγείται επιδότηση 
επιτοκίου με ποσοστό 30%. 

Ημερομηνία ολοκλήρωσης της επένδυσης: 14.7.2005. 

Θέσεις εργασίας πενήντα επτά (57) εργαζομένων 
έναντι εξήντα οκτώ (68) θέσεων προβλεπόμενων στην 
εγκριτική απόφαση. 

Επίσης με την παραπάνω απόφαση εγκρίθηκε η κατα¬ 
βολή του υπολοίπου της επιχορήγησης ποσού εννιακο- 
σίων ενενήντα εννέα χιλιάδων οκτακόσιων εβδομήντα 
τριών (999.873,00) € 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 
Ο Προϊστάμενος του Τμήματος 
ΣΟΦΟΚΛΗΣ ΚΟΥΤΣΟΥΡΕΛΗΣ 

-♦- 

Αριθμ. 40091 (2) 

Τροποποίηση της υπ’ αριθμ. 40137/1999 υπουργικής από¬ 
φασης σχετικά με τους όρους και τις προϋποθέσεις 
στέγασης και σίτισης μαθητών - τεχνιτών των Επαγ¬ 
γελματικών Σχολών Μαθητείας (ΕΠΑΣ) του ΟΑΕΔ». 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του πδ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα», (ΦΕΚ Α' 98/22.4.2005). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Τις διατάξεις της υπ’ αριθμ. Υ1/10.3.2004 απόφασης 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων» (Φ.Ε.Κ. 
513/Β/10.3.2004). 

3) Τις διατάξεις του β.δ. 405/1971 «Περί οργανώσεως, συ- 
γκροτήσεως και λειτουργίας των υπηρεσιών του ΟΑΕΔ», 
(Φ.Ε.Κ. 123/Α/21.6.1971) και του ν. 2956/2001 «Αναδιάρθρωση 
ΟΑΕΔ & άλλες διατάξεις» (ΦΕΚ 258/Α/6.11.2001). 

4) Τις διατάξεις του π.δ. 368/1989 «Οργανισμός Υπουρ¬ 
γείου Εργασίας», (Φ.Ε.Κ. 163/Α/16.6.1989) και του ν.δ. 
372/1995 «Μεταφορά της Γενικής Γραμματείας Κοινω¬ 
νικών Ασφαλίσεων από το Υπουργείο Υγείας, Πρόνοιας 
και Κοινωνικών Ασφαλίσεων στο Υπουργείο Εργασίας», 
(Φ.Ε.Κ. 201 /Α/14.9.1995). 

5) Τις διατάξεις των άρθρων 1 και 2 του β.δ. 3/6.6.1952, 
«Περί εκπαιδεύσεως μαθητών-τεχνιτών», (Φ.Ε.Κ. 157/ 
Α/6.6.1952). 

6) Τις διατάξεις του άρθρου 26 παρ.2 του ν. 2434/1996 
«Μέτρα πολιτικής για την απασχόληση και την επαγ¬ 
γελματική εκπαίδευση και κατάρτιση και άλλες διατά¬ 
ξεις (Φ.Ε.Κ. 188/Α/20.8.1996), το οποίο αντικατέστησε το 
άρθρο 7 του ν. 709/1977 «Περί καθιερώσεως κινήτρων 
επαγγελματικής κατάρτισης εργατικού δυναμικού και 
ρυθμίσεως συναφών θεμάτων» (ΦΕΚ 282/Α/27.9.1977). 

7) Τις διατάξεις των άρθρων 2 & 6 του ν. 2640/1998, 
«Δευτεροβάθμια τεχνική-επαγγελματική εκπαίδευση και 
άλλες διατάξεις», (Φ.Ε.Κ. 206/Α/3.9.1998), όπως τροποποι¬ 
ήθηκε από τις διατάξεις του άρθρου 17 του ν. 2874/2000, 
«Προώθηση της απασχόλησης και άλλες διατάξεις», 
(Φ.Ε.Κ. 286/Α/29.12.2000). 

8) Τις διατάξεις των άρθρων 1,2,10,11,14 παρ.6 και παρ. 3 
εδ.α, β και 18 παρ.1 εδ.α, θ και παρ.2 του ν. 3475/2006 «Οργά¬ 
νωση και λειτουργία της δευτεροβάθμιας επαγγελματικής 
εκπαίδευσης και άλλες διατάξεις», (ΦΕΚ 146/Α/13.7.2006). 

9) Την υπ’ αριθμ. 40041/12.4.2007 κοινή υπουργική από¬ 
φαση των Υπουργών Εθνικής Παιδείας και Θρησκευμάτων 
και Απασχόλησης και Κοινωνικής Προστασίας «Μετατροπή 
των Τεχνικών Επαγγελματικών Εκπαιδευτηρίων (ΤΕΕ) Μα¬ 
θητείας Α' Κύκλου του ΟΑΕΔ σε Επαγγελματικές Σχολές 
(ΕΠΑΣ) Μαθητείας του ΟΑΕΔ, (ΦΕΚ 639/Β/27.4.2007). 

10) Την υπ’ αριθμ. 80029/11.5. 2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας», 
(ΦΕΚ 783/Β/17.5.2007). 

11) Την αριθμ. 40137/13.9.1999 απόφαση του Υπουργού 
Εργασίας και Κοινωνικών Ασφαλίσεων «Οροι και προϋ¬ 
ποθέσεις στέγασης και σίτισης των μαθητών-τεχνιτών 
των ΤΕΕ Μαθητείας Α' Κύκλου του ΟΑΕΔ», (ΦΕΚ 1810/ 
Β/29.9.1999). 

12) Τις σχετικές προτάσεις του Δ.Σ. του ΟΑΕΔ (απο¬ 
φάσεις 1807/27/5.6.2007, 2099/31/3.7.2007 και έγγραφα Β 
118819/11.6.2007, Β 122009/5.7.2007 και Β 123247/13.7.2007). 

13) Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού, 
ούτε πρόσθετη δαπάνη σε βάρος του προϋπολογισμού 
του Ο.Α.Ε.Δ., αποφασίζουμε: 

Την τροποποίηση της υπ’ αριθμ. 40137/13.9.1999 υπουργι¬ 
κής απόφασης σχετικά με τους όρους & τις προϋποθέσεις 
στέγασης & σίτισης μαθητών-τεχνιτών των επαγγελματι¬ 
κών σχολών μαθητείας (ΕΠΑ.Σ) του Ο.Α.Ε.Δ ως εξής: 

1) ΕΠΙΔΟΜΑ ΣΤΕΓΑΣΗΣ 

Δικαιούνται μαθητές/τριες Α' και Β' τάξης που: 


α. Οι γονείς τους μένουν αποδεδειγμένα έξω από την 
πόλη που είναι η έδρα του ΕΠΑ.Σ και είναι αδύνατη η 
καθημερινή τους μετακίνηση για την παρακολούθηση 
των μαθημάτων και της πρακτικής εξάσκησης στους 
εργοδότες. 

β. Δεν λειτουργεί ΕΠΑ,Σ με την ίδια ειδικότητα πλη- 
σιέστερα προς τον τόπο της μόνιμης κατοικίας της 
οικογένειάς τους. 

γ. Δεν έχουν απορριφθεί από απουσίες για λόγους 
υγείας, πάνω από μία φορά. 

δ. Δεν έχουν συμπληρώσει το 21ο έτος της ηλικίας 
τους, κατά την ημερομηνία υποβολής της αίτησης. 

ε. Σε ιδιαίτερα εξαιρετικές περιπτώσεις μαθητές όλων 
των τάξεων, κατά παρέκκλιση όλων των παραπάνω 
προϋποθέσεων, εφόσον συντρέχουν λόγοι κοινωνικής 
προστασίας, ύστερα από έκθεση κοινωνικής έρευνας 
και με απόφαση του Διοικητή του Ο.Α.Ε.Δ. 

Το ύψος του επιδόματος στέγασης θα καθορίζεται 
κάθε φορά με απόφαση του Δ.Σ. του Ο.Α.Ε.Δ., τα δε 
απαιτούμενα δικαιολογητικά και η διαδικασία χορήγη¬ 
σης του επιδόματος θα καθορίζονται με εγκύκλιο του 
Διοικητή του Ο.Α.Ε.Δ. 

2) ΕΠΙΔΟΜΑ ΣΙΤΙΣΗΣ 

α. Μαθητές που δικαιούνται επίδομα στέγασης δικαι¬ 
ούνται και επίδομα σίτισης εφόσον: 

- Δεν απουσιάζουν αδικαιολόγητα από τα μαθήματα 
της σχολής τους. 

- Δεν έχουν υπερβεί το καθοριζόμενο από τις διατά¬ 
ξεις των εσωτερικών κανονισμών όριο αδικαιολόγητων 
απουσιών από τα μαθήματα της σχολής τους. 

- Δεν εργάζονται, όχι με δική τους ευθύνη, αλλά επειδή 
η σχολή δεν τους έχει τοποθετήσει σε εργασία για την 
πραγματοποίηση της πρακτικής τους άσκησης. 

β. Οι μαθητές/τριες Α' και Β' τάξης που διαμένουν με 
την οικογένειά τους, εφόσον εργάζονται σε εργασία της 
ειδικότητάς τους και η μόνιμη κατοικία της οικογένειάς 
τους είναι εκτός πόλης που λειτουργεί η Εκπαιδευτική 
Μονάδα, εάν δεν εξυπηρετούνται συγκοινωνιακά, δικαι¬ 
ούνται σίτιση μόνο τις ημέρες που έχουν μαθήματα και 
πρακτική άσκηση, εφόσον είναι παρόντες σε αυτά. 

γ. Σε ιδιαίτερα εξαιρετικές περιπτώσεις που συντρέ¬ 
χουν σοβαροί λόγοι κοινωνικής προστασίας μπορούν 
να σιτίζονται μαθητές και των δύο τάξεων, κατά πα¬ 
ρέκκλιση των παραπάνω προϋποθέσεων, μόνο ύστερα 
από απόφαση του Διοικητή και μετά από αιτιολογημένη 
αναφορά της σχολής. 

Το ύψος του επιδόματος σίτισης θα καθορίζεται κάθε 
φορά με απόφαση του Δ.Σ. του Ο.Α.Ε.Δ., τα δε απαιτού- 
μενα, κατά περίπτωση, δικαιολογητικά και η διαδικασία 
χορήγησης θα καθορίζονται με εγκύκλιο του Διοικητή 
του Ο.Α.Ε.Δ. 

3) Την κατάργηση κάθε προηγούμενης απόφασης. 

4) Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού, 
ούτε πρόσθετη δαπάνη σε βάρος του προϋπολογισμού 
του Ο.Α.Ε.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 200815 (3) 

Καθορισμός αριθμού θέσεων για το Δήμο Άργους, που 
πληρούνται από άτομα που προστατεύονται από το 
ν. 2643/1998 και κατανομή των θέσεων αυτών. 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση προ¬ 
σώπων ειδικών κατηγοριών και άλλες διατάξεις», όπως 
ισχύει μετά την τελευταία τροποποίηση του με τις δια¬ 
τάξεις του άρθρου 11 του ν. 3051/2002 (220/Α') «Συνταγ¬ 
ματικά κατοχυρωμένες ανεξάρτητες αρχές, ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (751Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80029/11.5.2007 (ΦΕΚ 783/Β/17.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

5. Το υπ’ αριθμ. 15604/3.7.2007 έγγραφο του Δήμου 
Άργους, για την επικείμενη έκδοση προκήρυξης πλήρω¬ 
σης δέκα έξι (16) συνολικά θέσεων εργασίας τακτικών 
υπαλλήλων, διαφόρων κατηγοριών, κλάδων και ειδικο¬ 
τήτων, για το Δήμο Άργους. 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Άργους, που πρόκειται να πληρωθούν 
από άτομα, που προστατεύονται από τις διατάξεις του 
ν. 2643/1998, σε μία (1). 

Β. Η ανωτέρω θέση δίδεται, στην κατηγορία των Ατό¬ 
μων με Ειδικές Ανάγκες (Α,Μ.Ε.Α.) της περίπτωσης β' 
της παραγράφου 1 του άρθρου 1 του ν. 2643/1998 και 
θα καλυφθεί από άτομο της κατηγορίας Υποχρεωτικής 
Εκπαίδευσης ΥΕ 16 Εργατών Καθαριότητας. 

Γ. Διαθέτουμε την ανωτέρω θέση ως εξής: 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 
ν. 2643/1998 

Αργολίδας 

Δήμος 

Άργους 

ΥΕ 16 Εργα¬ 
τών Καθα¬ 
ριότητας 

ΑΜΕΑ 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 18 Ιουλίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 59782 (4) 

Ανάκληση της υπουργικής απόφασης: “Τροποποίηση της 
ΓΙα/οικ. 842/88/19.4.1988 υπουργικής απόφασης (ΦΕΚ 
242/Β71988) «Πρόγραμμα προσωρινής περίθαλψης 
ομογενών από το εξωτερικό και επαναπατριζόμενων 
Ελλήνων καθώς και γηγενών, που περιέρχονται συνέ¬ 
πεια έκτακτου γεγονότος, σε κατάσταση ανάγκης»”. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 57/1973 «Περί λήψεως μέτρων 


κοινωνικής προστασίας οικονομικά αδυνάτων» (ΦΕΚ 
149/Α/1973). 

2. Τις διατάξεις του άρθρου 27 του ν. 2081/1999 
(ΦΕΚ 154/Α/1992) όπου προστέθηκε το άρθρο 29Α του 
ν. 1558/1985 (ΦΕΚ 137/Α') «Κυβέρνηση και Κυβερνητικά 
Όργανα» και όπως αυτό τροποποιήθηκε με το άρθρο 1 
του ν. 2469/1997 (ΦΕΚ 38/Α/1997). 

3. Την υπ ’αριθμ. Γ1 α/4588/29.12.1983 υπουργική απόφαση 
«Πρόγραμμα προσωρινής περιθάλψεως ομογενών από το 
εξωτερικό και επαναπατριζόμενων» (ΦΕΚ 774/Β/1983). 

4. Την υπ’ αριθμ. Γ1 α/1800/26.6.1984, με την οποία τρο¬ 
ποποιήθηκε και συμπληρώθηκε η υπ’ αριθμ. Γ1α/4588/ 
29.12.1983 υπουργική απόφαση (ΦΕΚ 454/Β/1984). 

5. Την υπ’ αριθμ. 30356/15.3.2006 κοινή υπουργική από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης με θέμα «Ανάθεση αρμοδιοτή¬ 
των στους Υφυπουργούς Υγείας και Κοινωνικής Αλλη¬ 
λεγγύης Αθανάσιο Γιαννόπουλο και Γεώργιο Κωνστα- 
ντόπουλο» (ΦΕΚ 311/15.3.2006). 

6. Το γεγονός της συνολικότερης επανεξέτασης των 
προγραμμάτων κοινωνικής προστασίας που αφορούν 
τους επαναπατριζόμενους Έλληνες, αποφασίζει: 

Ανακαλείται η υπ’ αριθμ. Π2α/οικ.37632/28.3.2007 από 
1.5.2007 και εφεξής ισχύει η Πα/οικ.842/88/19.4.1988 
υπουργική απόφαση (ΦΕΚ 242/Β'/1988) «Πρόγραμμα 
προσωρινής περίθαλψης ομογενών από το εξωτερικό 
και επαναπατριζόμενων Ελλήνων, καθώς και γηγενών, 
που περιέρχονται συνεπεία έκτακτου γεγονότος, σε 
κατάσταση ανάγκης», με αναδρομική ισχύ από την ημε¬ 
ρομηνία δημοσίευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2007 

Ο ΥΦΥΠΟΥΡΓΟΣ 

Γ. ΚΩΝΣΤΑΝΤΟΠΟΥΛΟΣ 
-♦- 

(5) 

Διαπραγματεύσιμα Αμοιβαία Κεφάλαια» 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(απόφαση 2/435/12.7.2007) 

Αφού έλαβε υπόψη: 

1. Τις διατάξεις της παραγράφου 4 του άρθρου 
24α του ν. 3283/2004 «Ανώνυμη εταιρεία διαχείρισης 
αμοιβαίων κεφαλαίων, οργανισμοί συλλογικών επεν¬ 
δύσεων σε κινητές αξίες και άλλες διατάξεις» (ΦΕΚ 
Α'/210/2.11.2004). 

2. Τις διατάξεις της περίπτωσης (ζ) της παραγράφου 
2 του άρθρου 1 και την παράγραφο 3 του άρθρου 9 του 
ν.3371/2005 «Θέματα Κεφαλαιαγοράς και άλλες διατά¬ 
ξεις» (ΦΕΚ Α7178/14.7.2005). 

3. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Ορ¬ 
γανα» (ΦΕΚ Α798/22.4.2005), αποφασίζει ομόφωνα: 

Αρθρο 1 

Πεδίο εφαρμογής και ορισμοί 

1. Επιτρέπεται η εισαγωγή για διαπραγμάτευση σε 
οργανωμένη αγορά των μεριδίων νεοσυσταθέντος αμοι¬ 
βαίου κεφαλαίου της παραγράφου 1 του άρθρου 24α 
του ν. 3283/2004, καθώς και η εισαγωγή για διαπραγμά- 

τευση ήδη εισηγμένων μεριδίων αμοιβαίων κεφαλαίων 
που αναπαράγουν χρηματιστηριακό δείκτη και έχουν 
λάβει άδεια λειτουργίας από τις αρμόδιες αρχές άλλου 
κράτους μέλους σύμφωνα με τις διατάξεις της Οδηγίας 
85/611/ΕΟΚ, εφόσον προβλέπεται στον κανονισμό τους 
και πληρούνται οι όροι της παρούσας απόφασης (Δια¬ 
πραγματεύσιμα Αμοιβαία Κεφάλαια ή Δ.Α.Κ.). 

2. Τα μερίδια των αμοιβαίων κεφαλαίων της παρα¬ 
γράφου 1 του άρθρου 24α του ν. 3283/2004 νοούνται 
ως κινητές αξίες. 

3. Για τους σκοπούς εφαρμογής της παρούσας από¬ 
φασης ως «Εταιρεία Διαχείρισης» νοείται η Α.Ε.Δ.Α.Κ. ή 
η εταιρία διαχείρισης της οδηγίας 85/611/ΕΟΚ. 

Αρθρο 2 

Διαδικασία εισαγωγής σε οργανωμένη αγορά 

1. Η εισαγωγή για διαπραγμάτευση σε οργανωμένη 
αγορά μεριδίων Δ.Α.Κ. γίνεται με απόφαση του διαχει¬ 
ριστή της οργανωμένης αγοράς. 

2. Η Εταιρεία Διαχείρισης υποβάλλει αίτηση στην ορ¬ 
γανωμένη αγορά για την εισαγωγή μεριδίων καθώς και 
στην Επιτροπή Κεφαλαιαγοράς για την έγκριση ενημε¬ 
ρωτικού δελτίου εισαγωγής, όπως αυτό ορίζεται στο 
άρθρο 3. 

3. Γ ια να ληφθεί απόφαση από τον διαχειριστή της 
οργανωμένης αγοράς για την εισαγωγή μεριδίων για 
διαπραγμάτευση πρέπει: 

(α) να συντρέχουν οι ελάχιστες προϋποθέσεις εισα¬ 
γωγής που προβλέπονται στο άρθρο 4, 

(β) να πληρούνται οι τυχόν πρόσθετοι όροι και προ¬ 
ϋποθέσεις εισαγωγής που τίθενται από τον κανονισμό 
της οργανωμένης αγοράς και 

(γ) να έχει εγκριθεί το ενημερωτικό δελτίο εισαγωγής, 
σύμφωνα με το άρθρο 3 της παρούσας απόφασης. 

4. Η οργανωμένη αγορά διαπιστώνει την κατ’ αρχήν 
συνδρομή των προϋποθέσεων εισαγωγής, σύμφωνα 
με τις περιπτώσεις (α) και (β) της παραγράφου 3 και 
ενημερώνει σχετικά την Επιτροπή Κεφαλαιαγοράς, το 
αργότερο 10 εργάσιμες ημέρες από την ημερομηνία 
της αίτησης, ώστε να προχωρήσει στον έλεγχο του 
ενημερωτικού δελτίου. 

5. Η Επιτροπή Κεφαλαιαγοράς εγκρίνει το περιεχό¬ 
μενο του ενημερωτικού δελτίου εισαγωγής, σύμφωνα 
με τις οικείες διατάξεις και ενημερώνει σχετικά την 
οργανωμένη αγορά στην οποία έχει υποβληθεί η αίτηση 
εισαγωγής. 

6. Η απόφαση για την εισαγωγή σε οργανωμένη αγορά 
εκδίδεται από το διαχειριστή της οργανωμένης αγοράς 
το αργότερο μέσα σε ένα μήνα από την ημερομηνία 
της αίτησης εισαγωγής. Η απόφαση του προηγούμενου 
εδαφίου κοινοποιείται στην Εταιρεία Διαχείρισης και 
δημοσιεύεται στο Ημερήσιο Δελτίο Τιμών της οργα¬ 
νωμένης αγοράς. 

7. Η αίτηση εισαγωγής πρέπει να αναφέρεται στο σύ¬ 
νολο των μεριδίων που προβλέπεται στο ενημερωτικό 
δελτίο ότι δύναται να εκδοθούν από την Εταιρεία Διαχεί¬ 
ρισης κατά μέγιστο όριο για το συγκεκριμένο Δ.Α.Κ. 

8. Δεν ακολουθείται η προαναφερθείσα διαδικασία 
για τα μερίδια που δημιουργούνται μετά την πρώτη 
εισαγωγή για διαπραγμάτευση. 

9. Η οργανωμένη αγορά κατά την εξέταση αίτησης 
εισαγωγής μεριδίων Δ.Α.Κ. οφείλει να λαμβάνει υπόψη 
τον αριθμό των Δ.Α.Κ. που αναπαράγουν τον ίδιο χρη¬ 


ματιστηριακό δείκτη, τα μερίδια των οποίων είναι ήδη 
εισηγμένα σε αυτήν. 

Άρθρο 3 

Ενημερωτικό δελτίο εισαγωγής 

1. Το ενημερωτικό δελτίο εισαγωγής περιλαμβάνει τις 
πληροφορίες του άρθρου 31 του ν. 3283/2004, καθώς 
και τις ακόλουθες πρόσθετες πληροφορίες: 

(α) τη σύνθεση και τη μέθοδο υπολογισμού του χρη¬ 
ματιστηριακού δείκτη τον οποίο αναπαράγει το Δ.Α.Κ., 
καθώς και τους ειδικότερους κινδύνους που σχετίζονται 
με το συγκεκριμένο δείκτη, 

(β) την ημερομηνία πρώτης έκδοσης μεριδίων, την 
αρχική τιμή του μεριδίου, την ελάχιστη ποσότητα με¬ 
ριδίων που απαιτείται για αίτηση έκδοσης ή εξαγοράς 
μεριδίων καθώς και το μέγιστο αριθμό μεριδίων που 
δύναται να εκδοθούν, 

(γ) την οργανωμένη αγορά στην οποία η Εταιρεία Δια¬ 
χείρισης έχει υποβάλλει αίτηση εισαγωγής των μεριδίων 
του Δ.Α.Κ. που διαχειρίζεται, καθώς και πληροφορίες 
σχετικά με τη διαδικασία εισαγωγής προς διαπραγμά¬ 
τευση, συμπεριλαμβανομένης και της μεθόδου προσδι¬ 
ορισμού της τιμής εισαγωγής, 

(δ) πληροφορίες σχετικά με την επιδιωκόμενη μέγιστη 
διαφορά της απόδοσης του Δ.Α.Κ. και της απόδοσης 
του δείκτη που αυτό αναπαράγει και πληροφορίες σχε¬ 
τικά με το όριο τυπικής απόκλισης της διαφοράς της 
απόδοσης του Δ.Α.Κ. και της απόδοσης του εν λόγω 
δείκτη, έτσι όπως ορίζονται στην απόφαση του Δ.Σ. της 
Επιτροπής Κεφαλαιαγοράς για την αναπαραγωγή του 
χρηματιστηριακού δείκτη από αμοιβαία κεφάλαια, 

(ε) πληροφορίες σχετικά με το ποσοστό απόκλισης 
της τιμής του μεριδίου που διαμορφώνεται στην οργα¬ 
νωμένη αγορά σε σχέση με την ενδεικτική καθαρή τιμή 
του μεριδίου, σύμφωνα με τα οριζόμενα στην παράγρα¬ 
φο 1 του άρθρου 7, 

(στ) πληροφορίες σχετικά με τον Ειδικό Διαπραγμα¬ 
τευτή και 

(ζ) πληροφορίες σχετικά με τη μερισματική πολιτική 
του Δ.Α.Κ. 

2. Στο ενημερωτικό δελτίο περιλαμβάνονται εμφανώς 
οι ακόλουθες επισημάνσεις: 

(α) ότι ο επενδυτικός σκοπός του Δ.Α.Κ. είναι να επι¬ 
τύχει την απόδοση, είτε θετική είτε αρνητική, του χρη¬ 
ματιστηριακού δείκτη τον οποίο αναπαράγει, 

(β) ότι η απόδοση των Δ.Α.Κ. δεν είναι εγγυημένη, 

(γ) ότι η χρηματιστηριακή τιμή των μεριδίων μπορεί 
να μην αντικατοπτρίζει την καθαρή τους τιμή και 
(δ) ότι υπάρχουν περιπτώσεις όπου η διαπραγμάτευση 
των μεριδίων στην οργανωμένη αγορά ενδέχεται να 
ανασταλεί ή να διακοπεί. 

3. Τα στοιχεία των παραγράφων 1 και 2 του παρόντος 
άρθρου περιλαμβάνονται και στο απλοποιημένο ενημε¬ 
ρωτικό δελτίο του άρθρου 32 του ν. 3283/2004. 

4. Όταν Εταιρεία Διαχείρισης αιτείται την εισαγωγή 
μεριδίων Δ.Α.Κ. για διαπραγμάτευση σε οργανωμένη 
αγορά, το ενημερωτικό δελτίο εισαγωγής, μετά την 
έγκρισή του, κατατίθεται στην Επιτροπή Κεφαλαιαγο¬ 
ράς και καθίσταται διαθέσιμο στο κοινό το αργότερο 
έξι εργάσιμες ημέρες πριν από την έναρξη της διαπραγ¬ 
μάτευσης των μεριδίων. 

5. Το ενημερωτικό δελτίο εισαγωγής διατίθεται στο 
κοινό με δημοσίευση που γίνεται: 

(α) με καταχώριση σε μία ή περισσότερες εφημερίδες 
εθνικής ή ευρείας κυκλοφορίας, ή 
(β) σε έντυπη μορφή που τίθεται στη διάθεση του 
κοινού δωρεάν στα γραφεία της οργανωμένης αγοράς 
ή της Εταιρείας Διαχείρισης, ή 
(γ) σε ηλεκτρονική μορφή στην ιστοσελίδα της Εται¬ 
ρείας Διαχείρισης, ή 

(δ) σε ηλεκτρονική μορφή στην ιστοσελίδα της οργα¬ 
νωμένης αγοράς στην οποία ζητείται η εισαγωγή για 
διαπραγμάτευση, ή 

(ε) σε ηλεκτρονική μορφή στην ιστοσελίδα της Επι¬ 
τροπής Κεφαλαιαγοράς. 

Η δημοσίευση με τα μέσα της περίπτωσης (γ) είναι 
υποχρεωτική εάν η Εταιρεία Διαχείρισης δημοσιεύει το 
ενημερωτικό δελτίο εισαγωγής με τα μέσα που προ- 
βλέπονται στις περιπτώσεις (α) ή (β). 

Αρθρο 4 

Ελάχιστοι όροι σχετικοί με την Εταιρεία Διαχείρισης, 
το Δ.Α.Κ. και τα μερίδια αυτού, τα οποία αποτελούν 
αντικείμενο αίτησης εισαγωγής σε οργανωμένη αγορά 

1. Το Δ.Α.Κ. πρέπει να έχει λάβει άδεια σύστασης από 
την Επιτροπή Κεφαλαιαγοράς. Προκειμένου περί αμοι¬ 
βαίων κεφαλαίων που έχουν λάβει άδεια λειτουργίας 
από τις αρμόδιες αρχές άλλου κράτους μέλους, πρέ¬ 
πει να τηρούνται οι προϋποθέσεις του άρθρου 35 του 
ν. 3283/2004. 

2. Η νομική κατάσταση της Εταιρείας Διαχείρισης 
πρέπει να είναι σύμφωνη προς τους νόμους και τους 
κανονισμούς στους οποίους υπόκειται, όσον αφορά τη 
σύσταση και τη λειτουργία της. 

3. Η Εταιρεία Διαχείρισης, πρέπει να έχει συνάψει έγ¬ 
γραφη σύμβαση με ένα τουλάχιστον μέλος οργανωμέ¬ 
νης αγοράς για τη διενέργεια ειδικής διαπραγμάτευσης 
επί των εισηγμένων μεριδίων. 

4. Το ενεργητικό του αμοιβαίου κεφαλαίου πρέπει να 
είναι συνολικής αξίας τουλάχιστον τριών (3) εκατομ¬ 
μυρίων ευρώ. 

5. Τα μερίδια πρέπει να είναι ελεύθερα διαπραγμα¬ 
τεύσιμα. 

Αρθρο 5 

Αναστολή, διακοπή διαπραγμάτευσης και διαγραφή 
του συνόλου των μεριδίων 

1. Η οργανωμένη αγορά μπορεί να αναστέλλει τη 
διαπραγμάτευση μεριδίων όταν δεν διασφαλίζεται ή 
απειλείται προσωρινά η ομαλή λειτουργία της ή όταν 
επιβάλλεται για λόγους προστασίας των επενδυτών. Η 
διαπραγμάτευση μεριδίων αναστέλλεται υποχρεωτικώς 
αν υποβληθεί σχετικό προς τούτο αίτημα της Επιτροπής 
Κεφαλαιαγοράς. 

2. Η οργανωμένη αγορά μπορεί επίσης σε εξαιρετι¬ 
κές περιπτώσεις απότομων και έντονων διακυμάνσεων 
της τιμής μεριδίων να διακόπτει προσωρινά, κατά τη 
διάρκεια της συνεδρίασης, τη διαπραγμάτευση τους, 
για λόγους διασφάλισης της ομαλής λειτουργίας της 
αγοράς και προστασίας του επενδυτικού κοινού. 

3. Στις αποφάσεις για αναστολή ή διακοπή της δια¬ 
πραγμάτευσης μεριδίων, η οργανωμένη αγορά οφείλει 
να λαμβάνει επιπρόσθετα υπόψη της την τυχόν αδυνα¬ 
μία ακριβούς προσδιορισμού και την τυχόν δυσκολία 
αποτελεσματικής διάχυσης στο επενδυτικό κοινό των 
τιμών αυτών, καθώς και της καθαρής τιμής, της ενδει¬ 


κτικής καθαρής τιμής του μεριδίου του Δ.Α.Κ. και της 
τιμής του χρηματιστηριακού δείκτη που αναπαράγει 
το Δ.Α.Κ. 

4. Η οργανωμένη αγορά ενημερώνει άμεσα την Επιτρο¬ 
πή Κεφαλαιαγοράς για κάθε απόφαση της για αναστολή 
ή διακοπή διαπραγμάτευσης μεριδίων Δ.Α.Κ. καθώς και 
για την άρση της αναστολής ή της διακοπής αυτών. 

5. Η Επιτροπή Κεφαλαιαγοράς μπορεί να αποφασίζει 
τη διαγραφή του συνόλου των μεριδίων κατόπιν αιτήμα¬ 
τος του χρηματιστηρίου ή αυτεπαγγέλτως, όταν κρίνει 
ότι, λόγω ειδικών συνθηκών, δεν διασφαλίζεται η ομαλή 
λειτουργία της αγοράς ή όταν το επιβάλλει η ανάγκη 
προστασίας των επενδυτών. Παράγοντες που μπορεί 
να λαμβάνονται υπόψη ενδεικτικώς για το σχηματισμό 
της κρίσης για τη διαγραφή είναι: 

(α) η αναστολή διαπραγμάτευσης των μεριδίων για 
χρονικό διάστημα μεγαλύτερο των έξι (6) μηνών, 

(β) η κατ’ επανάληψη μη σύνταξη από την Εταιρεία 
Διαχείρισης των εκθέσεων και καταστάσεων του αμοι¬ 
βαίου κεφαλαίου που προβλέπονται στο άρθρο 28 του 
ν. 3283/2004, 

(γ) η κατ’ επανάληψη μη έκδοση από την Εταιρεία 
Διαχείρισης των ενημερωτικών δελτίων του αμοιβαί¬ 
ου κεφαλαίου που προβλέπονται στο άρθρο 30 του ν. 
3283/2004, 

(δ) η ανάκληση της άδειας λειτουργίας της Εταιρείας 
Διαχείρισης από την αρμόδια εποπτική αρχή της χώρας 
καταγωγής της. 

Η Επιτροπή Κεφαλαιαγοράς μπορεί, κατόπιν αιτιολο¬ 
γημένου αιτήματος της Εταιρείας Διαχείρισης, να της 
παράσχει προθεσμία μέχρι έξι (6) μήνες, προκειμένου 
να άρει τους λόγους που επιβάλλουν τη διαγραφή των 
μεριδίων. 

6. Η Επιτροπή Κεφαλαιαγοράς μπορεί να αποφασίσει 
τη διαγραφή του συνόλου των μεριδίων από το χρημα¬ 
τιστήριο μετά από αίτηση της Εταιρείας Διαχείρισης, 
και να θέτει ειδικούς όρους στην Εταιρεία Διαχείρισης 
για λόγους προστασίας των μεριδιούχων του αμοιβαίου 
κεφαλαίου. 

Αρθρο 6 

Διαδικασία έκδοσης και εξαγοράς μεριδίων Χ.Α.Κ. 

Η έκδοση και η εξαγορά μεριδίων Δ.Α.Κ γίνεται έναντι 
στοιχείων του ενεργητικού του, είτε ρευστών διαθεσί¬ 
μων είτε κινητών αξιών του χρηματιστηριακού δείκτη 
που αναπαράγει το Δ.Α.Κ., σύμφωνα με τα οριζόμενα 
στο ενημερωτικό του δελτίο εισαγωγής. Τα μερίδια των 
Δ.Α.Κ. που εξαγοράζονται μετά την εισαγωγή τους στην 
οργανωμένη αγορά ακυρώνονται. 

Αρθρο 7 

Υποχρεώσεις Εταιρείας Διαχείρισης 

1. Η Εταιρεία Διαχείρισης οφείλει να διασφαλίζει ότι 
η τιμή μεριδίου του Δ.Α.Κ. που διαμορφώνεται στην 
οργανωμένη αγορά δεν αποκλίνει από την ενδεικτική 
καθαρή τιμή του σε μεγαλύτερο ποσοστό από αυτό 
που ορίζει στο ενημερωτικό δελτίο εισαγωγής του. Η 
τιμή του ποσοστού αυτού πρέπει να ορίζεται λαμβάνο- 
ντας υπόψη τις συνθήκες διαπραγμάτευσης των κινη¬ 
τών αξιών που απαρτίζουν το χρηματιστηριακό δείκτη 
και σε κάθε περίπτωση να μην υπερβαίνει το 3%. Η 
Εταιρεία Διαχείρισης, οφείλει να πληροί τον όρο αυτό 
καθ’ όλη τη διάρκεια διαπραγμάτευσης του Δ.Α.Κ. Σε 

περίπτωση όπου το προαναφερθέν όριο δεν τηρείται, η 
Εταιρεία Διαχείρισης οφείλει να είναι σε θέση να αιτιο¬ 
λογήσει στην Επιτροπή Κεφαλαιαγοράς την υπέρβαση 
αυτή και να ενημερώσει κατάλληλα τους μεριδιούχους 
μέσω των ετήσιων και εξαμηνιαίων εκθέσεων και του 
απλοποιημένου ενημερωτικού δελτίου του άρθρου 32 
του ν. 3283/2004. 

2. Η Εταιρεία Διαχείρισης, με την επιφύλαξη των σχε¬ 
τικών διατάξεων του ν. 3283/2004, υποχρεούται να γνω¬ 
στοποιεί στην οργανωμένη αγορά και να δημοσιοποιεί 
στην ιστοσελίδα της: 

(α) την καθαρή τιμή του μεριδίου, τη σύνθεση του 
ενεργητικού, τον αριθμό των μεριδίων που δημιουργού- 
νται, τον αριθμό των μεριδίων που εξαγοράζονται και 
το συνολικό αριθμό μεριδίων του Δ.Α.Κ. κάθε εργάσιμης 
μέρας το αργότερο δύο (2) ώρες πριν την έναρξη της 
διαπραγμάτευσης της επόμενης μέρας στην οργανω¬ 
μένη αγορά και 

(β) σε εβδομαδιαία βάση την τυπική απόκλιση και το 
μέσο όρο της διαφοράς της απόδοσης του Δ.Α.Κ. και 
της απόδοσης του δείκτη που αυτό αναπαράγει καθώς 
και το όριο τυπικής απόκλισης που εκάστοτε ισχύει για 
αυτό, έτσι όπως ορίζονται στην απόφαση του Δ.Σ. της 
Επιτροπής Κεφαλαιαγοράς για την αναπαραγωγή του 
χρηματιστηριακού δείκτη από αμοιβαία κεφάλαια. 

Αρθρο 8 

Διαπραγμάτευση και υποχρεώσεις διαφάνειας 

1. Η διαπραγμάτευση των μεριδίων Δ.Α.Κ. γίνεται 
σύμφωνα με τα ειδικώς οριζόμενα στον κανονισμό της 
οργανωμένης αγοράς. 

2. Κατά τη διάρκεια της διαπραγμάτευσης των με¬ 
ριδίων σε οργανωμένη αγορά αυτή οφείλει να διαχέει 
σε συνεχή χρόνο μέσω του συστήματος συναλλαγών 
της: 

(α) την ενδεικτική καθαρή τιμή μεριδίου με βάση την 
καθαρή τιμή μεριδίου της προηγούμενης μέρας την 
οποία της γνωστοποιεί η εταιρία διαχείρισης και 

(β) την τιμή του χρηματιστηριακού δείκτη που αναπα¬ 
ράγει το αμοιβαίο κεφάλαιο, σύμφωνα με τα οριζόμενα 
στον κανονισμό του. 

Αρθρο 9 
Ισχύς 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως 

2. Από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

( 6 ) 

Αναπαραγωγή χρηματιστηριακού δείκτη από 
αμοιβαία κεφάλαια. 


κεφαλαίων, οργανισμοί συλλογικών επενδύσεων σε κινη¬ 
τές αξίες και άλλες διατάξεις» (ΦΕΚ Α7210/2.11.2004). 

2. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α798/22.4.2005), αποφασίζει ομόφωνα: 

Αρθρο 1 

Πεδίο εφαρμογής 

Η απόφαση αυτή εφαρμόζεται στα αμοιβαία κεφά¬ 
λαια του άρθρου 24 του ν. 3283/2004, των οποίων η 
επενδυτική πολιτική συνίσταται στην αναπαραγωγή της 
σύνθεσης δεδομένου χρηματιστηριακού δείκτη μετοχών 
ή ομολόγων. 

Αρθρο 2 

Τυπική απόκλιση διαφοράς απόδοσης αμοιβαίων κε¬ 
φαλαίων και απόδοσης του χρηματιστηριακού δείκτη 
που αναπαράγουν 

1. Η διαχείριση των αμοιβαίων κεφαλαίων που αναπα¬ 
ράγουν χρηματιστηριακό δείκτη πρέπει: 

α) να είναι σύμφωνη με την επιδιωκόμενη μέγιστη δι¬ 
αφορά μεταξύ της απόδοσης του αμοιβαίου κεφαλαίου 
και της απόδοσης του δείκτη που αυτό αναπαράγει, 
όπως η διαφορά αυτή προσδιορίζεται με την επενδυτική 
της πολιτική και 

β) να διασφαλίζει ότι η τυπική απόκλιση της διαφοράς 
της απόδοσης του αμοιβαίου κεφαλαίου και της από¬ 
δοσης του δείκτη δεν υπερβαίνει κατά πάντα χρόνο το 
μεγαλύτερο όριο μεταξύ του 0,01 και του 5% της τυπικής 
απόκλισης του δείκτη για το ίδιο χρονικό διάστημα. 

2. Στην περίπτωση κατά την οποία οι παράμετροι 
αποτίμησης των στοιχείων του ενεργητικού του αμοι¬ 
βαίου κεφαλαίου, όπως ενδεικτικά ο χρόνος ή το νόμι¬ 
σμα κ,λ.π., διαφέρουν από τις αντίστοιχες παραμέτρους 
προσδιορισμού της τιμής του δείκτη που αναπαράγουν, 
τα όρια της περίπτωσης (β) της παραγράφου 1 δύναται 
να διευρυνθούν στο 0,02 και 10% της τυπικής απόκλι¬ 
σης του δείκτη, αντιστοίχως. Στις περιπτώσεις αυτές 
η Α.Ε.Δ.Α.Κ. υποβάλλει σχετική τεκμηριωμένη γνωστο¬ 
ποίηση στην Επιτροπή Κεφαλαιαγοράς, κατά το στάδιο 
της παροχής άδειας σύστασης. 

3. Η μέθοδος υπολογισμού της τυπικής απόκλισης 
(ΤΑ) και του μέσου όρου ( ) της διαφοράς της απόδο¬ 
σης του αμοιβαίου κεφαλαίου και της απόδοσης του 
δείκτη έχει ως εξής: 

I ϊ V - 2 

όπου 


Κε= 1η 


' ΚΊε ^ 
ν ΚΤ£-1; 


1η 


' ΤΑε Λ 
ν ΤΔί -1 ; 


1 Ν 

Λ = -ί> 

£■=1 


ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(απόφαση 3/435/12.7.2007) 

Αφού έλαβε υπόψη: 

1. Τις διατάξεις της παραγράφου 3 του άρθρου 24 του 
ν. 3283/2004 «Ανώνυμη εταιρεία διαχείρισης αμοιβαίων 


Βε: η διαφορά της απόδοσης κατά την εβδομάδα ε με¬ 
ταξύ του αμοιβαίου κεφαλαίου και του δείκτη αναφοράς, 
υπολογισμένη βάσει των μεταβολών της καθαρής τιμής (ΚΤ) 
του αμοιβαίου κεφαλαίου και της τιμής του δείκτη (ΤΔ) 

Β: ο μέσος όρος της διαφοράς της απόδοσης σε ένα 
έτος(Ν=52 εβδομάδες) 

4. Οι υπολογισμοί της τυπικής απόκλισης (ΤΑ) και 
του μέσου όρου της διαφοράς της απόδοσης (Β) του 
αμοιβαίου κεφαλαίου και της απόδοσης του δείκτη 
γίνονται σε εβδομαδιαία βάση και τα αποτελέσμα¬ 
τα αυτών γνωστοποιούνται στους μεριδιούχους μέσω 
των ετήσιων και εξαμηνιαίων εκθέσεων και του απλο¬ 
ποιημένου ενημερωτικού δελτίου του άρθρου 32 του 
ν. 3283/2004. 

5. Η τυπική απόκλιση της προηγούμενης παραγράφου 
δεν υπολογίζεται για χρονικό διάστημα 26 εβδομάδων 
που έπονται της ημερομηνίας πρώτης έκδοσης μεριδί¬ 
ων. Ύστερα από το διάστημα αυτό και ως τη συμπλή¬ 
ρωση 52 εβδομάδων η τυπική απόκλιση υπολογίζεται 
στη βάση του αριθμού των εβδομάδων για τις οποίες 
υπάρχουν διαθέσιμα στοιχεία. 

6. Τα όρια των παραγράφων 1 και 2 δεν εφαρμόζονται 
για χρονικό διάστημα 6 μηνών από τη λήψη άδειας 
σύστασης του αμοιβαίου κεφαλαίου από την Επιτροπή 
Κεφαλαιαγοράς. 

7. Η Α.Ε.Δ.Α.Κ. οφείλει να είναι σε θέση να αιτιολογή¬ 
σει στην Επιτροπή Κεφαλαιαγοράς τυχόν υπερβάσεις 
των ορίων τυπικής απόκλισης σε έκτακτες περιπτώσεις 
και να ενημερώσει σχετικά τους μεριδιούχους, μέσω 
των ετήσιων και εξαμηνιαίων εκθέσεων και του απλο¬ 


ποιημένου ενημερωτικού δελτίου του άρθρου 32 του 
ν. 3283/2004. 

Αρθρο 3 

Μεταβατικές διατάξεις 

Τα αμοιβαία κεφάλαια του άρθρου 24 του ν. 3283/2004 
που έχουν λάβει άδεια σύστασης πριν την έναρξη ισχύος 
της παρούσας απόφασης οφείλουν να συμμορφωθούν 
με τις διατάξεις της απόφασης αυτής εντός 18 μηνών 
από την ημερομηνία δημοσίευσής της στην Εφημερίδα 
της Κυβερνήσεως. 

Άρθρο 4 
Ισχύς 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως 

2. Από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΓΟίπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ ίαχ: 210 4071010 - ίηΐβπιβΐ: Η11ρ://νννννν.θ1.9τ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι, και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.θΐ.(|Γ - θ-γτίθΜ: ννθΙ)ίΤΊ35ΐ6Γ.6ί@6ΐ.ρΓ 

*0201497 1708070008 * --- 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 ί 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































